**รายละเอียดคุณลักษณะ TOR**

**1. ผู้ยื่นข้อเสนอการจ้างพัฒนาระบบศูนย์บริการวิชาการ คณะมนุษยศาสตร์และสังคมศาสตร์ เป็นไปตามข้อตกลง มีรายละเอียดดังนี้**

1.1 ผู้รับจ้างพัฒนาระบบศูนย์บริการวิชาการ คณะมนุษยศาสตร์และสังคมศาสตร์ จำนวน 1 ระบบ โดยนำเสนอการออกแบบรูปแบบและเนื้อหาในการพัฒนา พร้อมหารือร่วมกับคณะก่อนเริ่มดําเนินการจัดทำทั้งเนื้อหาและรายละเอียดอื่น ๆ ภายในระบบประกอบไปด้วย

1.1.1 ศูนย์บริการวิชาการและวิจัย (CARS-HUSOC) คณะมนุษยศาสตร์และสังคมศาสตร์ มหาวิทยาลัยมหาสารคาม โดยมีเนื้อหาถูกต้องและเหมาะสม อันก่อให้เกิดความน่าสนใจ และข้อมูลที่ครบถ้วน

1.1.2 ศูนย์ฝึกอบรมวิชาการและวิชาชีพ (Centre for Academic and Professional Training: CAPT) คณะมนุษยศาสตร์และสังคมศาสตร์ มหาวิทยาลัยมหาสารคาม โดยมีเนื้อหาถูกต้องและเหมาะสม อันก่อให้เกิดความน่าสนใจ และข้อมูลที่ครบถ้วน

1.1.3 ศูนย์การแปลและการล่าม (Center for Translation and Language Training and Testing: CTLTT) คณะมนุษยศาสตร์และสังคมศาสตร์ มหาวิทยาลัยมหาสารคาม โดยมีเนื้อหาถูกต้องและเหมาะสม อันก่อให้เกิดความน่าสนใจ และข้อมูลที่ครบถ้วน

1.2 ระบบต้องใช้ข้อมูลที่จัดเตรียมโดยคณะมนุษยศาสตร์และสังคมศาสตร์เท่านั้น การปรับเปลี่ยนหรือแก้ไขเนื้อหาใด ๆ ต้องได้รับอนุญาตจากคณะก่อนดำเนินการทุกครั้ง

1.3 ออกแบบเว็บไซต์ให้มีความทันสมัย สวยงาม ใช้งานง่าย รองรับการเข้าถึงจากอุปกรณ์ที่หลากหลาย (Responsive Design)

1.4 คณะจะเป็นผู้เตรียมข้อมูลและประสานงานส่วนต่างๆ ไว้ให้ผู้รับจ้าง ตลอดการพัฒนาระบบ

1.5 ผู้รับจ้างจะต้องส่งต้นฉบับเพื่อให้คณะพิจารณา และเสนอข้อคิดเห็นเพื่อปรับปรุง จำนวน ไม่น้อยกว่า 3 ครั้ง ก่อนส่งมอบระบบฉบับสมบูรณ์

1.6 เนื้อหาทั้งหมดในระบบถือเป็น ลิขสิทธิ์ของคณะมนุษยศาสตร์และสังคมศาสตร์ มหาวิทยาลัยมหาสารคาม โดยชอบด้วยกฎหมาย

**2. การส่งมอบงาน**

2.1 ผู้รับจ้างต้องส่งมอบระบบที่พัฒนาเสร็จสิ้นสมบูรณ์ในรูปแบบ URL สำหรับการเข้าถึงออนไลน์ หลังจากผ่านการตรวจรับงานโดยคณะกรรมการแล้ว

**3. การเก็บรักษาข้อมูล**

3.1 ทางผู้รับจ้างจะทำการเก็บต้นฉบับไว้ในฐานข้อมูลของผู้รับจ้าง เป็นระยะเวลาไม่น้อยกว่า 1 ปี นับจากวันที่ส่งมอบงาน

3.2 ผู้รับจ้างจะต้องดูแลระบบและให้การสนับสนุนตลอดระยะเวลา 1 ปี นับจากวันส่งมอบงาน เพื่อให้สามารถใช้งานได้อย่างต่อเนื่องและมีประสิทธิภาพ

3.3 หลังจากครบกำหนด 1 ปี คณะจะเป็นผู้รับผิดชอบค่าใช้จ่ายในการดูแลและบำรุงรักษาระบบต่อไป